KOMMISSIONEN FOR DE EUROPÆISKE FÆLLESSKABER 
Bruxelles, den 28.01.1998 
KOM(1998) 32 endelig udg. 
MEDDELELSE FRA KOMMISSIONEN 
TIL EUROPA-PARLAMENTET. RÅDET. 
OG DET ØKONOMISKE OG SOCIALE UDVALG 
OM LEVNEDSMIDDEL-, VETERINÆR- OG 
PLANTESUNDHEDSKONTROL OG TILSYN KOMMISSIONEN FOR DE EUROPÆISKE FÆLLESSKABER 
Bruxelles, den 28.01.1998 
KOM(1998) 32 endelig udg. 
MEDDELELSE FRA KOMMISSIONEN 
TIL EUROPA-PARLAMENTET. RÅDET. 
OG DET ØKONOMISKE OG SOCIALE UDVALG 
OM LEVNEDSMIDDEL-, VETERINÆR- OG 
PLANTESUNDHEDSKONTROL OG TILSYN 

1. INDLEDNING 
Der gøres i denne meddelelse rede for de fremskridt, der er sket for at efterkomme 
retningslinjerne i Kommissionens meddelelse om forbrugersundhed og 
levnedsmiddelsikkerhed (KOM(97) 183 endelig udg.) af 30. april 1997. Samtidig 
beskrives den fremtidige indsats på grundlag af henstillingerne i rapporten af 13. 
oktober fra Generalinspektoratet for Tjenestegrenene om en undersøgelse af 
kontrolorganerne vedrørende levnedsmiddelsikkerhed (idet følgende benævnt IGS-
rapporten). 
Kommissionen bekræfter på ny, at den fuldt og helt går ind for at opretholde 
rimelige normer for levnedsmiddclsikkerhed og beskyttelse af forbrugernes 
sundhed. Den støtter i høj grad det synspunkt, at beskyttelse af forbrugernes 
sundhed bedst kan opnås via et effektiv og praktisk orienteret partnerskab mellem 
levnedsmiddelindustrien, de offieielle kontrolinstanser på nationalt plan og 
Kommissionen inden for rammerne af en effektiv lovgivning. De enkelte parler skal 
påtage sig ansvaret for at give levnedsmiddelsikkerhed topprioritet og handle med 
en åbenhed, der indgyder forbrugerne fuld tillid. 
Levnedsmiddelindustrien skal i alle produktionskædens led udvikle effektive 
systemer til overvågning og egenkontrol for at sikre, at fødevarerne fremstilles i 
overensstemmelse med EU-bestemmelserne om levnedsmiddelsikkerhed. 
Medlemsstaterne skal udvikle koordinerede kontrolprogrammer, der omfatter den 
samlede levnedsmiddelproduktionskæde, og indføre audit-baserede kontrolsystemer 
til at overvåge forholdene på de enkelte virksomheder, og de varetager på den måde 
deres grundlæggende ansvar for beskyttelse af forbrugernes sundhed på nationalt 
plan. Medlemsstaternes myndigheder har fortsat det centrale kontrolansvar, og 
Kommissionens opgave er først og fremmest at "kontrollere kontrollen". 
Kommissionen vil fokusere på at kontrollere, hvordan de nationale myndigheder 
anvender EU-bestemmelserne i praksis, ved at anvende audit-metoder, der er 
udformet med henblik på overvågning af de kompetente myndigheders effektivitet 
vedrørende levnedsmiddelproduktionskæden. Det må dog erkendes, at det altid vil 
være en krævende opgave for Kommissionen at gennemføre alle former for kontrol 
fuldt ud. 
I betragtning heraf giver Kommissionen sin tilslutning til henstillingerne i første del 
af kapitel V i IGS-rapporten. Rapporten tilslutter sig og foreslår udvidelser af den 
indsats, Kommissionen har gjort i de seneste måneder. Rapporten udgør efter 
Kommissionens opfattelse et godt grundlag for en udbygning af dens kontrol- og 
tilsynsinstanser. 
2-
2. OPBYGNINGEN AF KOMMISSIONENS LEVNEDSMIDDEL-, VETERINÆR- OG 
PLANTESUNDHEDSKONTROLTJENESTER 
2.1 Et kontor eller et agentur under Kommissionen? 
Kommissionen har trukket sit forslag (KOM(96) 223 endelig udg.) om oprettelse af 
et veterinær- og plantesundhedsagentur tilbage. Hverken den endelige rapport fra 
Europa-Parlamentets midlertidige BSE-udvalg, Det Økonomiske og Sociale Udvalg 
eller IGS-rapporten har givet udtryk for, at der ville kunne opnås nogen ekstra 
fordele ved at oprette et uafhængigt agentur. 
I IGS-rapporten hed det, at kontroltjenesterne vedrørende levnedsmiddelsikkerhed 
skal være rimeligt uafhængige, hvis de skal kunne være tilstrækkeligt upartiske og 
objektive i deres arbejde. Det hed endvidere, at målene lettest nås, ved at 
kontroltjenesterne får en klart defineret juridisk og officiel status, der omfatter deres 
opgaver, personalets arbejdsopgaver og ansvarsområder, procedurer, arbejdsmetoder 
osv. 
Ved at Kommissionen bibeholder ansvaret for levnedsmiddelkontrollen hos sine 
egne tjenestegrene, kan det lade sig gøre at bevare den fornødne distance mellem 
disse og de nationale myndigheder, der skal kontrolleres (en situation, et kontor 
lettere kan opnå end et agentur). Endvidere står Kommissionen til regnskab over for 
de andre EU-institutioner og forbrugerne, og man undgår den risiko for isolation i 
forhold til beslutningsprocessen, som oprettelsen af et agentur kunne medføre. 
Udformningen af de ændringer af forvaltning og aktiviteter, der har været skitseret i 
den tidligere meddelelse, og som beskrives nærmere her, sikrer, at tjenestegrenene 
handler på gennemsigtig og uafhængig vis. 
Kommissionen er derfor nået til den konklusion, at kontrol- og tilsynsansvaret 
fortsat skal varetage af Levnedsmiddel- og Plantesundhedskontoret, som hører under 
Kommissionen. 
2.2 Kommissionens initiativer 
De to beslutninger, Kommissionen vedtager inden udgangen af januar, indeholder 
bestemmelser om veterinærkontrol på stedet i både medlemsstaterne og tredjelande. 
Kommissionen og medlemsstaterne har derfor en generel forpligtelse til at 
fremskynde behandlingen af resultaterne af kontrolbesøgene og sikre, at resultaterne 
- og de deraf følgende anbefalinger - hurtigt kommer til Europa-Parlamentets og 
offentlighedens kendskab. 
Om fornødent vil Kommissionen udarbejde retningslinjer på grundlag af de bedste 
metoder for at hjælpe medlemsstaterne med at udvikle koordinerede kontrol­
programmer, der omfatter den samlede levnedsmiddelproduktionskæde, og indføre 
audit-baserede kontrolordninger. 
Endvidere vil Kommissionen se nærmere på behovet for supplerende kontrol på 
nationalt plan af sikkerhedsnormerne for levnedsmidler af ikke-animalsk oprindelse, 
f.eks. frugt og grøntsager, med henblik på at vurdere, om der er behov for en 
yderligere indsats på nationalt plan eller EU-plan. 
3-
2.3 Gennemsigtighed 
I den forbindelse kan gennemsigtighed bedst sikres, ved at Levnedsmiddel- og 
Plantesundhedskontoret arbejder i overensstemmelse med offentliggjorte 
aktivitetsstandarder og på en måde, der er åben for indsigt udefra. Der udarbejdes en 
proceduremanual, der bygger på IGS-rapportens henstillinger, og som omfatter alle 
aspekter af Levnedsmiddel- og Plantesundhedskontorets arbejde. Dette følges op, 
ved at der udformes en effektiv intern forvaltningskontrol af, om kravene i 
manualen gennemføres. 
I EF-traktatens artikel 214 er der fastsat bestemmelser om fortrolige oplysninger, 
navnlig om virksomheder, men Levnedsmiddel- og Plantesundhedskontoret skal -
under hensyntagen til disse begrænsninger - i videst muligt omfang bestræbe sig på 
at sikre, at resultaterne er frit tilgængelige. Der er ved at blive oprettet et internetsted 
for Levnedsmiddel- og Plantesundhedskontoret, som der er adgang til via GD 
XXIV's hjemmeside på Europa-serveren. 
Levnedsmiddel- og Plantesundhedskontoret vil udgive en årsberetning om dets 
aktiviteter, og den vil blive generelt distribueret. Et eksemplar af beretningen bliver 
sat på Internettet og får dermed vid udbredelse. 
Der vil regelmæssigt blive arrangeret drøftelser med forbruger- og 
producentorganisationer, hvor resultaterne af inspektionsprogrammerne behandles 
nærmere. 
3. UDVIKLING AF LEVNEDSMIDDEL- OG PLANTESUNDHEDSKONTORET 
3.1 Menneskelige ressourcer 
I IGS-rapporten (SEK(97) 482/3) af 11. marts 1997 hed det, at Kommissionens 
kontroltjenester havde behov for i alt 202 stillinger, inkl. 127 A-stillinger, for at 
forpligtelserne kunne opfyldes. Kommissionen har godkendt anbefalingen og vil 
gradvis skaffe stillingerne, således at Levnedsmiddel- og Plantesundhedskontoret 
kan påtage sig alle sine forpligtelser. Ud over indsatsen for at omfordele stillinger 
internt i Kommissionen hilses det velkommen, at budgetmyndigheden har skaffet 35 
stillinger og bevillinger til 12 hjælpeansatte i tillægs- og ændringsbudgettet for 
1997. 
3.2 Arbejdsprocedurer 
Retningslinjerne i Kommissionens meddelelse (KOM(97) 183 endelig udg.) 
vedrørende standardisering af arbejdsprocedurer og udformning af et system til 
prioritering af kontrolbesøg er under videreudvikling. Når dette arbejde er slut, vil 
det danne grundlag for Levnedsmiddel- og Plantesundhedskontorets 
stardardarbejdspraksis og blive indarbejdet i den foreslåede proceduremanual. 
4-
3.3 Kontrol med den samlede levnedsmiddelproduktionskæde 
Fremgangsmåden fandt bred tilslutning i de lande, gruppen fra Generalinspektoratet 
for Tjenestegrenene besøgte i forbindelse med arbejdet. Den omfatter etablering af 
små, tværfaglige inspektionsteam, der skal tage sig af de prioriteringer, der er 
fastlagt i programmet for kontrolbesøg. De enkelte team skal sammensættes således, 
at de kan dække alle aspekter i den pågældende sektor, fra foderindustrien over 
sundheds- og velfærdsnormer på de enkelte brug, på markederne og under transport 
til fremstilling, oplagring og distribution af de pågældende levnedsmidler. 
Det foreslås endvidere, at der etableres et mindre antal udrykningsteam, der er 
særligt uddannet i metoder vedrørende epidemiologi og inspektion, og hvis 
hovedopgave det bliver straks at reagere over for kriser vedrørende levnedsmidler, 
offentlig sundhed, dyresundhed og plantesundhed i medlemsstaterne såvel som i 
tredjelande. 
Ved denne kontrol er beskyttelse af levnedsmiddelsikkerheden det afgørende aspekt, 
men hvis der er en direkte sammenhæng mellem levnedsmiddelsikkerhed og -
kvalitetsnormer, kan kontrollen også omfatte kvalitetsaspektet. 
3.4 Audit- og inspektionsprocedurer 
Af hensyn til effektivitet, gennemsigtighed og nærhedsprincippet vil 
Levnedsmiddel- og Plantesundhedskontoret så vidt muligt varetage sine kontrol­
forpligtelser ved hjælp af auditter af de organer, der har ansvaret for beskyttelse af 
forbrugernes sundhed i medlemsstaterne såvel som i visse tredjelande (i de tilfælde, 
hvor en aftale mellem Det Europæiske Fællesskab og tredjelandet om 
sundhedsforanstaltninger i samhandelen er trådt i kraft). 
Audit-besøgene vil rutinemæssigt omfatte inspektioner af enkeltvirksomheder med, 
henblik på at der foretages en vurdering af den kompetente myndigheds, de enkelte 
inspektørers og kontrolsystemets effektivitet. Besøgene kommer også til at omfatte 
kontrol af, om de aktivitetsoptegnelser, inspektørerne fra Levnedsmiddel- og 
Plantesundhedskontoret får forevist, fuldt ud svarer til de faktiske forhold ("reality 
checks"). 
I tredjelande, hvor ingen aftale mellem Det Europæiske Fællesskab og tredjelandet 
om sundhedsforanstaltninger i samhandelen er trådt i kraft, vil Levnedsmiddel- og 
Plantesundhedskontoret vurdere de officielle kontrolmyndigheders evne til at sikre, 
at normerne i EU-bestemmelserne overholdes, herunder besøg på de enkelte brug, 
markeder, forarbejdningsvirksomheder osv. med henblik på at vurdere på stedet, om 
producenter, transportvirksomheder og forarbejdningsvirksomheder overholder den 
relevante lovgivning. 
De relevante bestemmelser i Verdenshandelsorganisationens aftale om anvendelsen 
af dyre og plantesundhedsforanstaltninger, særlig artikel 8 og bilag C, skal 
overholdes, når der gennemføres kontrolbesøg i tredjelande. 
-5 
3.5 Intern kontrol 
Det blev anbefalet i IGS-rapporten, at Levnedsmiddel- og Plantesundhedskontoret 
skulle følge principperne i EN 45004 (generelle kriterier for forskellige typer 
inspektionsorganers funktion). I betragtning heraf og som led i forpligtelserne til et 
gennemsigtigt internt forvaltningssystem vil der blive oprettet et internt 
kvalitetsteam i Levnedsmiddel- og Plantesundhedskontoret. Der vil blive lagt særlig 
vægt på at sikre, at kvalitetsteamet får en status, der er uafhængig af kontorets 
interne forvaltningsstruktur, således som det kræves for sådanne strukturer ifølge 
EN 45004. 
Ændringerne i procedurerne for aktiviteter og forvaltning og udvidelsen af kontoret 
har medført, at der er blevet iværksat et struktureret uddannelsesprogram for 
personalet. 
3.6 Samarbejde 
Levnedsmiddel- og Plantesundhedskontoret vil arbejde tæt sammen med andre 
organer, der beskæftiger sig med overvågning af, om EU-bestemmelserne 
overholdes, såvel på interinstitutionelt plan som i medlemsstaterne, i tredjelande og 
internationalt. Det vil forsøge at udvikle bedre procedurer for samarbejde med de 
berørte parter med henblik på at sikre, at ressourcerne udnyttes så effektivt som 
muligt i forbindelse med kontrol- og tilsynsforpligtelserne. 
-6 
ISSN 0254-1459 
KOM(98) 32 endelig udg. 
DOKUMENTER 
DA 03 05 15 
Katalognummer : CB-CO-98-049-DA-C 
ISBN 92-78-30707-6 
Kontoret for De Europæiske Fællesskabers Officielle Publikationer 
L-2985 Luxembourg 
}